ירושלים, אדר תשע"ח

מרץ 2018

לכבוד

מנהלי בתי הספר היסודיים

מנהלי חטיבות הביניים

ומנהלי בתי הספר העל יסודיים

שלום וברכה,

**הנדון: הערכה מסכמת למתמחים בהוראה )סטאז'רים(**

**בסוף שנת הלימודים תשע"ח**

בשנה זו קלטתם מתמחה/ים בבית הספר.

תהליך הקליטה כולל תמיכה, חונכות, העצמה וגם הערכה למתמחים בהוראה.

ההערכה המסכמת למתמחים בהוראה היא קריטית, ויש לה השפעה מכרעת על עתידו המקצועי של המתמחה, האם יוכל להמשיך ולעסוק בהוראה ולקבל רישיון, אם לאו.

במסגרת ההערכה המסכמת חשוב לוודא שאכן התקיימו תהליכי חונכות, צפייה ושיחות משוב, כנדרש. כמו כן, חשובה שקיפות ושיח פתוח עם המתמחה.

התהליך נתמך במערכת מתוקשבת, בכלי הערכה, שנבנה בהובלת הראמ"ה. באמצעות המערכת המתוקשבת מגיעות אלינו תוצאות ההערכה. את כלי ההערכה למתמחים תוכלו לראות [כאן.](http://cms.education.gov.il/educationcms/units/staj/mitmahim/harcha/nohal.htm)

לצורך ביצוע תקין של תהליכי ההערכה - נדרש כל בית ספר, שבו מועסקים מתמחים, להירשם **להדרכה מקוונת**. במסגרת ההדרכה יינתנו הסברים מקיפים על תהליך "הערכת המתמחה", על ידי המנהל, החונך וההערכה העצמית של המתמחה.

**ההדרכה חיונית לצורך ביצוע מיטבי של התהליך, והיא מיועדת למנהל, לחונכים ולמתמחים.**

בהדרכה תהיה התייחסות לאופן מילוי ההערכה על ידי המעריכים השונים, כמו גם הנחיות לגבי צפייה בתוצאות ההערכה וקבלת המכתב בדוא"ל בסיום התהליך.

תוכלו להירשם להדרכה באמצעות הקלקה בטבלה, או דרך אתר מינהלת יישומים מתוקשבים. לקבלת סיוע ניתן לפנות למוקד התמיכה בטל': 03-9298111. לבירור סיסמת הזדהות למערכת, ניתן לפנות למוקד סיסמאות בטל' 03-9298888.

לתשומת לבכם, מתמחה שנותר ללא הערכה, יהיה חסום מלהשתבץ בהוראה לשנת הלימודים הבאה, ולא יוכל להמשיך לעסוק בהוראה. **אנא דאגו אפוא למשלוח ההערכה בזמן**.

|  |
| --- |
| **מועדי ההדרכות המקוונות** |
| **תאריך** | **יום** | **שעה** | **להרשמה** |
| ה' ניסן תשע"ח, 21 במרץ 2018 | ד' | 15:30-16:30 | [טופס הרשמה להדרכות מקוונות](http://lp.vp4.me/rfo3) |
| כ"ו ניסן תשע"ח, 11 באפריל 2018 | ד' | 16:30-17:30 | [טופס הרשמה להדרכות מקוונות](http://lp.vp4.me/rfo3) |

 (כניסה להדרכה ביום ההדרכה דרך אתר המינהלת ליישומים מתוקשבים)

 בהזדמנות זאת, חשוב להיערך להמשך הבניית תרבות קליטה ראויה למתמחים ולמורים חדשים. חשוב כי תאתרו בצוות ההוראה את המורים הראויים לשמש "חונכים למתמחים" ו"מלווים למורים חדשים", ותמליצו בפניהם להירשם לקורסי הכשרת חונכים ומלווים, במסגרת פיתוחם המקצועי. הקורסים מתקיימים במכללות לחינוך ובאוניברסיטאות, והם מוכרים במסגרת מתווה "אופק חדש" ו"עוז לתמורה".

החונכות והליווי נועדו לסייע למתמחים ולמורים החדשים ולהעצימם בעת גיבוש זהותם המקצועית, בראשית דרכם בהוראה, תוך התייחסות לפן המקצועי, הפן האישי והפן החברתי. ה'קורסים להכשרת חונכים ומלווים' הם משמעותיים מאד ומתווים דרך לביצוע חונכות וליווי ראויים. מורים רבים שהשתתפו בקורסים הללו ציינו כי הקורסים תרמו להם אישית כמורים, מעבר למטרתם הישירה לטובת המתמחים והמורים החדשים.

תודתי נתונה לכם על סיועכם בקידום תהליכי ההערכה והחונכות למתמחים בהוראה. לשאלות ולברורים נוספים ניתן לפנות לד"ר אסתי פיירסטיין האחראית על הערכת המתמחים:

טלפון: 054-4934981, כתובת מייל: estifa@education.gov.il

בברכה,



ד"ר שרה זילברשטרום

מנהלת אגף התמחות וכניסה להוראה

העתק:

שמואל אבואב, מנכ"ל המשרד

גילה נגר, המשנה למנכ"ל

איל רם, סמנכ"ל ומנהל מינהל עובדי הוראה

מירי נבון, מנהל המינהל הפדגוגי

ד"ר מוישי ויינשטיין, יו"ר המזכירות הפדגוגית

ד"ר עופר רימון, מנהל מינהל תקשוב ומערכות מידע

מנהלי המחוזות, מחמ"דים ומפקחי המחוזות

רונית איינהורן, הממונה על הערכת עו"ה

מפקחי הפיתוח המקצועי והמפקחים הרפרנטים לנושא התמחות וכניסה להוראה

חברי ענף התמחות וכניסה להוראה

רכזי התמחות וכניסה להוראה במכללות ובאוניברסיטאות

לסיוע נוסף, ניתן לפנות למדריכים המחוזיים לשלב הכניסה להוראה:

|  |  |  |
| --- | --- | --- |
| **מדריכ/ה** | **מחוז** | **כתובת וטלפון המדריכה/ודוא"ל** |
| יעל קנטי באשיר אבו שאח | ירושלים ומנח"ימזרח ירושלים | 054-4677373yealk5555@gmail.com052-3806391Basher.09@hotmail.com |
| זהבה אלקובי | צפון | 050-5902145zehavaal@education.gov.il |
| אורן בק | חיפה | 052-4367218orenbeck@education.gov.il |
| מיכל ברקשרה מושקוביץ | מרכז | 052-2939115[michalbs10@gmail.com](file:///C%3A%5Cuser%5CAppData%5Chku4524%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C9P3YPTAB%5Cmichalbs10%40gmail.com)050-3563356sayo2222@gmail.com |
| מלי נוימן | תל אביב | 052-4443885noymanmali@gmail.com |
| ד"ר דורית סימון | דרום | 052-2243670doritsimon@gmail.com  |
| רותם גוברענת רונן | התיישבותי – ת"א צפונההתיישבותי – ת"א דרומה | 052-3234830ronagover@maaganm.co.il  052-4217645anat1ronen@gmail.com |
| חני בלוי | מחוז חרדי ממ"ד ברמה ארצית | 050-5669307chanabl@education.gov.il |
| טלי אלבזד"ר הדס הכהן | מתמחים, מורים חדשים וחונכים בני העדה האתיופית | 050-6288911talyel@education.gov.il054-2900898[hacohenh@gmail.com](http://cms.education.gov.il/hacohenh%40gmail.com)  |
| ד"ר טארק מוראדשירין זנג'ריה | מתמחים ומורים חדשים במגזר הלא יהודי | 052-6550680Tarik.murad@gmail.com052-7209464shireen293@gmail.com‏ |